Igen nyugodtan gyere ilyenkor is gyakorló órára. Az Aviva torna hatásmechanizmusát tekintve két fő részre bonthatjuk. Az egyik a fokozott kerinség a vérbőség által. Ennek eredményeként sokkal több oxigén, vitamin, tápanyag és hormon kerül a medencébe a megszokottnál. Valamint a méregtelenítési folyamtok is felerősödnek, ami miatt pedig jóval több salakanyag, bomlástermék és méreganyag kerül kitisztításra a kismedencei területről. Ezzel egy ideális keringésű és ellátottságú közeget teremtünk a medencénkben a belső nemi szerveink számára. Ez a hatás fogamzásgátló szedése mellett is érvényesül. A torna másik fő hatásmechnaizmusa a hormonháztartásra kifejtett harmonizáló hatásban rejlik. Ha külső hormonkészítményt, ez esetben fogamzásgátlót, viszel be, akkor ez a pillér nem tud érvényesülni. Ha tervedben áll abbahagyni a fogamzásgátló szedését, akkor nagyon érdemes az előtt elkezdeni az aviva tornát végezni, mielőtt abbahagyod a gyógyszer szedését, hogy előre támogasd a tested abban, hogy szépen harmonikusan tudjon visszatérni a valódi ciklusod a normál kerékvágásba.